**ΣΥΛΛΟΓΟΣ ΕΡΓΑΖΟΜΕΝΩΝ 1ης  & 2ης**

**ΥΓΕΙΟΝΟΜΙΚΗΣ ΠΕΡΙΦΕΡΕΙΑΣ   (Σ.Ε.Π & Δ.Υ.Πε)**

**Μέλος Ομοσπονδίας της Π.Ο.Ε.ΔΗ.Ν.**

**ΜΑΚΕΔΟΝΙΑΣ 8,  ΑΘΗΝΑ,  Τ.Κ. 104 33**

**ΤΗΛ. &  FAX: 210 8208844**

**e-mail:****ergazomenonsyllogos@gmail.com**

**info@sepdype.gr****,**[**www.sepdype.gr**](http://www.sepdype.gr/)

Aρ. Πρ.  2661/9/6/2022

**ΠΡΟΣ:**

**ΥΠΟΥΡΓΕΙΟ ΥΓΕΙΑΣ**

**ΥΠΟΥΡΓΟ ΥΓΕΙΑΣ:  κ. Αθανάσιο Πλεύρη**

**ΑΝΑΠΛΗΡΩΤΗ ΥΠΟΥΡΓΟ ΥΓΕΙΑΣ:  κα Ασημίνα Γκάγκα**

**ΓΕΝΙΚΟ ΓΡΑΜΜΑΤΕΑ ΠΡΩΤΟΒΑΘΜΙΑΣ ΦΡΟΝΤΙΔΑΣ ΥΓΕΙΑΣ: κ. Μάριο Θεμιστοκλέους**

**ΔΙΟΙΚΗΣΗ  1ης  ΥΠε &  2ης ΥΠε**

**ΚΟΙΝ:**

**ΓΡΑΜΜΑΤΕΙΕΣ ΤΩΝ ΚΕΝΤΡΩΝ ΥΓΕΙΑΣ 1ης & 2ης ΥΠε**

**Π.Ο.Ε.ΔΗ.Ν.**

**Θέμα: «Παράταση στις συμβάσεις των συμβασιούχων ορισμένου χρόνου (ΣΟΧ) - Φύλαξη και καθαριότητα στα Κέντρα Υγείας της 1ης  & 2ης ΥΠε»**

Με το παρόν έγγραφο, σας επισημαίνουμε την αναγκαιότητα ανανέωσης των υπαρχουσών συμβάσεων επικουρικού προσωπικού, καθώς και τη σύναψη νέων συμβάσεων, ώστε να διασφαλιστεί η φύλαξη και η καθαριότητα των εμβολιαστικών κέντρων που ήδη λειτουργούν εντός των δομών ΠΦΥ (Κέντρα Υγείας, Πολυδύναμα Περιφερειακά Ιατρεία, Περιφερειακά Ιατρεία, Τοπικά Ιατρεία, Τοπικές Ομάδες Υγείας κλπ.)   που υπάγονται στην 1η και 2ηΥπε, καθώς και των νέων που πρόκειται να ενεργοποιηθούν.

**Α.  Φύλαξη**

**Η έλλειψη φύλαξης στα Κέντρα Υγείας, δημιουργεί αίσθημα ανασφάλειας τόσο στους εργαζόμενους όσο και στους χρήστες των υπηρεσιών υγείας καθ’ όλη την διάρκεια παραμονής τους σε αυτά.**  Η παρουσία   φύλακα  εμπνέει αίσθημα ασφάλειας, ειδικά τις απογευματινές ώρες και συντελεί στην αποτροπή καταστάσεων που συχνά θέτουν σε κίνδυνο ακόμα και τη σωματική ακεραιότητα εργαζομένων και πολιτών. **Η φύλαξη των Κέντρων υγείας  αποτελεί κομβικό σημείο για την  εύρυθμη λειτουργία των δομών και την απρόσκοπτη διενέργεια των εμβολιασμών.**

**Β.  Καθαριότητα**

Η ανάγκη υπηρεσιών καθαριότητας ήταν και είναι απαραίτητη για την ομαλή και ασφαλή λειτουργία των δομών και  ιδιαίτερα σε συνθήκες πανδημίας καθίσταται επιτακτική η ενίσχυση και η συστηματοποίηση τους με εξειδικευμένα υλικά απολύμανσης, ώστε να αποφευχθεί η δημιουργία κινδύνων για τη δημόσια υγεία.

**Παρακαλούμε για την ανανέωση των συμβάσεων ορισμένου χρόνου (ΣΟΧ)  στην καθαριότητα και φύλαξη των Κέντρων Υγείας που τελειώνουν 30 Ιουνίου 2022.**

**Παρακαλούμε για τις άμεσες ενέργειες σας  έτσι ώστε να εξασφαλίζεται η απρόσκοπτη λειτουργία των δομών και ο  ρόλος των επαγγελματιών υγείας, για την ακώλυτη και υπεύθυνη πραγματοποίηση των εμβολιασμών  και την αποφυγή   σύγχυσης  αρμοδιοτήτων μεταξύ των συναδέλφων.**

**Ο Σύλλογος παρακολουθεί από κοντά τις εξελίξεις και συμπαραστέκεται στους εργαζόμενους των Κέντρων Υγείας μεριμνώντας για την επίλυση των προβλημάτων που προκύπτουν.**

**Στην διάθεσή σας για κάθε συμπληρωματική πληροφορία.**

**Μετά Τιμής.**

**ΓΙΑ ΤΟ Δ/Σ**

**Ο ΠΡΟΕΔΡΟΣ                   Η ΓΕΝ. ΓΡΑΜΜΑΤΕΑΣ**

**ΤΡΥΦΟΥΛΤΣΑΝΗΣ ΤΡΥΦΩΝΑΣ         ΑΡΩΝΗ ΜΑΡΙΑ**